CELEX: 62009FA0083
Language: el
Date: 2011-05-26 00:00:00
Title: Υπόθεση F-83/09: Απόφαση του Δικαστηρίου Δημόσιας Διοίκησης (δεύτερο τμήμα) της 26ης Μαΐου 2011 — Kalmár κατά Ευρωπόλ (Υπαλληλική υπόθεση — Προσωπικό της Ευρωπόλ — Απόλυση — Αίτημα ακυρώσεως — Καταβολή των αποδοχών — Αποτέλεσμα ακυρωτικής αποφάσεως)

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/51
            
         Απόφαση του Δικαστηρίου Δημόσιας Διοίκησης (δεύτερο τμήμα) της 26ης Μαΐου 2011 — Kalmár κατά Ευρωπόλ
   (Υπόθεση F-83/09) (1)
   
   (Υπαλληλική υπόθεση - Προσωπικό της Ευρωπόλ - Απόλυση - Αίτημα ακυρώσεως - Καταβολή των αποδοχών - Αποτέλεσμα ακυρωτικής αποφάσεως)
   2011/C 252/109
   Γλώσσα διαδικασίας: η ολλανδική
   
      Διάδικοι
   
   
      Προσφεύγων-ενάγων: Andreas Kalmár (Χάγη, Κάτω Χώρες) (εκπρόσωπος: D. C. Coppens, δικηγόρος)
   
      Καθής-εναγόμενη: Ευρωπαϊκή Αστυνομική Υπηρεσία (εκπρόσωποι: D. Neumann και D. El Khoury, επικουρούμενοι από τον B. Wägenbaur, δικηγόρο)
   
      Αντικείμενο
   
   Αφενός, ακύρωση των αποφάσεων της Ευρωπόλ της 4ης και 24ης Φεβρουαρίου 2009 περί απολύσεως του προσφεύγοντος-ενάγοντος (στο εξής: προσφεύγων) και θέσεώς του σε αργία κατά τη διάρκεια της προθεσμίας καταγγελίας. Αφετέρου, χρηματική ικανοποίηση λόγω της ηθικής βλάβης που υπέστη ο προσφεύγων
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση της 4ης Φεβρουαρίου 2009 με την οποία ο διευθυντής της Ευρωπαϊκής Αστυνομικής Υπηρεσίας (Ευρωπόλ) κατήγγειλε τη σύμβαση ορισμένου χρόνου του Α. Kalmár, την απόφαση της 24ης Φεβρουαρίου 2009 με την οποία ο διευθυντής της Ευρωπόλ απάλλαξε τον ενδιαφερόμενο από την υποχρέωση να υπηρετήσει κατά τη διάρκεια της προθεσμίας καταγγελίας και την απόφαση της 18ης Ιουλίου 2009 με την οποία απορρίφθηκε η διοικητική ένστασή του.
            
         
               2)
            
            
               Υποχρεώνει την Ευρωπόλ να καταβάλει στον προσφεύγοντα το ποσό των 5 000 ευρώ ως χρηματική ικανοποίηση.
            
         
               3)
            
            
               Απορρίπτει κατά τα λοιπά την προσφυγή-αγωγή.
            
         
               4)
            
            
               Η Ευρωπόλ φέρει, πλην των δικαστικών εξόδων της, τα δικαστικά έξοδα του Α. Kalmár.
            
         
      (1)  EE C 24 της 30.1.2010, σ. 80.